
Prípravok na ochranu rastlín pre profesionálnych používateľov 
BAGANI® 
 
Systémový postrekový fungicídny prípravok vo forme mikroemulzného vodného koncentrátu (ME) na ochranu cukrovej repy proti hubovým chorobám. 
 
ÚČINNÁ LÁTKA:
Tetraconazole 	125 g/l 
                                                          (11,6 % hm.) 

Látky nebezpečné pre zdravie, ktoré prispievajú ku klasifikácii prípravku: 
tetraconazole CAS No.: 112281-77-3; dokusát-nátrium CAS No.: 577-11-7 
 
 OZNAČENIE PRÍPRAVKU:
[image: ] 
             GHS09 
Výstražné slovo sa nepožaduje 

	H411 
	Toxický pre vodné organizmy, s dlhodobými účinkami.

	P102 
	Uchovávajte mimo dosahu detí. 

	P103 
	Pred použitím si prečítajte etiketu. 

	P273 
	Zabráňte uvoľneniu do životného prostredia. 

	P391 
	Zozbierajte uniknutý produkt. 

	P501
	Zneškodnite obsah/nádobu na skládku nebezpečného odpadu alebo odovzdajte na likvidáciu subjektu, ktorý má oprávnenie na zber, recykláciu a zneškodňovanie prázdnych obalov v súlade s platným zákonom o odpadoch.

	EUH401
	Dodržiavajte návod na používanie, aby ste zabránili vzniku rizík pre zdravie ľudí a životné prostredie. 



SP1	Neznečisťujte vodu prípravkom alebo jeho obalom. (Nečistite aplikačné zariadenie v blízkosti povrchových vôd. Zabráňte kontaminácii prostredníctvom odtokových kanálov z poľnohospodárskych dvorov a vozoviek).
Z4 	Riziko vyplývajúce z použitia prípravku pri dodržaní predpísanej dávky alebo koncentrácie je pre domáce, hospodárske a voľne žijúce zvieratá relatívne prijateľné.
Vt5	Riziko vyplývajúce z použitia prípravku je pri dodržaní predpísanej dávky alebo koncentrácie pre vtáky prijateľné.
Vo2 	Pre ryby a ostatné vodné organizmy jedovatý.
V3	Riziko prípravku je prijateľné pre dážďovky a iné pôdne makroorganizmy.
Vč3 	Prípravok pre včely s prijateľným rizikom pri dodržaní predpísanej dávky alebo koncentrácie. Prípravok je pre populácie užitočných článkonožcov s prijateľným rizikom.

Zákaz používania prípravku v  1. ochrannom pásme zdrojov pitných vôd.
Dbajte o to, aby sa prípravok, jeho zvyšky a obaly v žiadnom prípade nedostali do tečúcich a stojatých vôd vo voľnej prírode!
Uložte mimo dosahu zvierat!
PRÍPRAVOK V TOMTO VEĽKOSPOTREBITEĽSKOM BALENÍ NESMIE BYŤ PONÚKANÝ ALEBO PREDÁVANÝ ŠIROKEJ VEREJNOSTI. 


	Držiteľ autorizácie:  
	Gowan Italia S.r.l. 
Via Della Costituzione 8
48018 Faenza (RA)
Talianska republika 

	 
	 

	Číslo autorizácie ÚKSÚP:     
 
	18-00286-AU 

	Dátum výroby: 
	uvedené na obale 

	Číslo výrobnej šarže: 
	uvedené na obale 


	Balenie: 

	0,25 l, 0,5 l a 1 l coex HDPE/EVOH fľaša
[bookmark: _GoBack]5 l a 10 l coex HDPE/EVOH kanister


[bookmark: _Hlk133582851]BAGANI® je registrovaná ochranná známka spoločnosti Gowan Crop Protection Limited
 
PÔSOBENIE PRÍPRAVKU 
BAGANI je systémový fungicíd s preventívnymi, kuratívnymi a eradikatívnymi účinkami proti cerkospóre repovej (Cercopora beticola) a múčnatke repovej (Erysiphe betae). Zastavuje rast mycélia patogéna na povrchu a vo vnútri ošetrenej rastliny. Účinná látka tetraconazole z chemickej skupiny triazolov patrí medzi DMI fungicídy, ktoré inhibujú demethylázu v biosyntéze sterolu. Po aplikácii prípravok rýchlo preniká do rastlín (v priebehu 4 hodín), je rozvádzaný do všetkých rastlinných pletív a v ďalšom období je  distribuovaný aj do novonarastajúcich častí ošetrených rastlín. 
 
NÁVOD NA POUŽITIE 
	Plodina 
	Účel použitia 
	Dávka/ha 
	Ochranná doba 
	Poznámka 

	repa cukrová 
	cerkosporióza
múčnatka repová  
	0,8 l 
	30 dní
	- 




POKYNY PRE APLIKÁCIU
Maximálna dávka prípravku: 0,8 l/ha za 1 rok 
Dávka  vody 400-600 l/ha. 
Aplikujte pri prvých príznakoch choroby od rastovej fázy riadky celkom zapojené (BBCH 40). Prípravok aplikujte bežným postrekovačom, ktorý zabezpečí presné a rovnomerné dávkovanie.  
Prípravok je miešateľný s bežne používanými  insekticídmi, fungicídmi a akaricídmi. V každom prípade je nutné vykonať predbežnú skúšku kompatibility. 
Listy repy cukrovej ošetrené prípravkom BAGANI nesmú slúžiť na spásanie a kŕmenie hospodárskych zvierat!
Repa cukrová ošetrená prípravkom BAGANI nie je určená na produkciu osiva!

INFORMÁCIE O MOŽNEJ FYTOTOXICITE, ODRODOVEJ CITLIVOSTI A VŠETKÝCH ĎALŠÍCH PRIAMYCH A NEPRIAMYCH NEPRIAZNIVÝCH ÚČINKOCH NA RASTLINY ALEBO RASTLINNÉ PRODUKTY 
Pri používaní prípravku BAGANI v odporúčaných dávkach, v súlade s touto etiketou nedochádza na ošetrených rastlinách k prejavom fytotoxicity.  
 
OPATRENIA PROTI VZNIKU REZISTENCIE  
Účinná látka tetraconazole patrí medzi DMI fungicídy (FRAC CODE: 3), ktoré sú z hľadiska vzniku rezistencie hodnotené ako stredne rizikové. Na zabránenie vzniku rezistencie neaplikujte tento prípravok alebo iný, ktorý obsahuje účinné látky zo skupiny DMI v cukrovej repe častejšie ako jedenkrát za rok. Prípravok neaplikujte v nižšej ako odporúčanej dávke. 

VPLYV NA ÚRODU
Prípravok pri dodržiavaní odporúčaní uvedených v tejto etikete nemá negatívny vplyv na kvalitu úrody. 

VPLYV NA NÁSLEDNÉ, NÁHRADNÉ A SUSEDIACE PLODINY
Prípravok pri dodržiavaní odporúčaní uvedených v tejto etikete nemá negatívny vplyv na následné a náhradné plodiny. Pri aplikácii postrekom nesmú byť zasiahnuté susediace plodiny!  
 
PRÍPRAVA POSTREKOVEJ KVAPALINY A ZNEŠKODNENIE OBALOV 
Odmerané množstvo prípravku vlejte do nádrže postrekovača naplnenej do polovice vodou a za stáleho miešania doplňte na požadovaný objem. Prázdny obal z tohto prípravku vypláchnite vodou a to buď ručne (3 krát po sebe) alebo v primiešavacom zariadení, ktoré je súčasťou postrekovača. Výplachovú vodu vlejte do nádrže postrekovača a obal odovzdajte vášmu zmluvnému subjektu, ktorý má oprávnenie na zber a zneškodňovanie prázdnych obalov. Pripravte len také množstvo postrekovej kvapaliny, ktoré spotrebujete. 
Počas aplikácie musí byť miešacie zariadenie stále v prevádzke. Aplikačná kvapalinu spotrebujte  do 2 hodín od prípravy. 
Zákaz opätovného použitia obalu alebo jeho použitia na iné účely!

ČISTENIE APLIKAČNÉHO ZARIADENIA 
Nádrž, čerpací, filtračný systém a postrekové ramená vypláchnite aspoň trikrát vodou v množstve ktoré zodpovedá najmenej 10% objemu nádrže postrekovača. V prípade použitia čistiacich prostriedkov postupujte podľa ich návodu na použitie. 
 
BEZPEČNOSTNÉ OPATRENIA  
Ošetrenie sa môže vykonávať  len za bezvetria alebo mierneho vánku a v tom prípade v smere po vetre od pracujúcich. Pri práci a po nej až do vyzlečenia ochranného odevu a dôkladného umytia celého tela teplou vodou a mydlom nie je dovolené jesť, piť a fajčiť! 
Aplikovanou kvapalinou  nesmie byť zasiahnutý  priestor  v okolí ošetrovanej plochy. Pri manipulácií je nutné zamedziť poraneniu kože a vniknutiu prípravku do očí, nejesť, nepiť a nefajčiť a nevdychovať výpary prípravku.  
Pri príprave postreku použite: pracovný ochranný odev, zásteru z pogumovaného textilu, rukavice určené na prácu s chemikáliami a gumovú obuv. Pri aplikácii použite: pracovný ochranný odev, bezpečnostné okuliare, gumovú obuv, rukavice pre prácu s chemikáliami a ochrannú masku na tvár. Po skončení práce je nutné starostlivo očistiť, prípadne vymeniť znečistený pracovný odev a ostatné ochranné prostriedky vrátane vnútra rukavíc. Pri príprave postrekovej kvapaliny ani pri postreku nepoužívajte kontaktné šošovky. 
 
Dôležité upozornenie 
Prípravok je formulovaný ako mikroemulzný vodný koncentrát a nie je horľavý. 
Eventuálny požiar je potrebné hasiť najlepšie hasiacou penou, hasiacim práškom, oxidom uhličitým alebo pieskom či zeminou. Vodu použiť len výnimočne a to len vo forme jemnej hmly, nikdy nie silným prúdom a len vtedy, ak je dokonale zabezpečené, že kontaminovaná hasiaca voda nemôže uniknúť z priestoru požiariska do okolia, nesmie preniknúť do verejnej kanalizácie, spodných vôd, recipientov povrchových vôd a nesmie zasiahnuť poľnohospodársku pôdu. Pri požiarnom zásahu musia byť použité izolované dýchacie prístroje, lebo pri horení môže dochádzať k vzniku toxických splodín! 
 
PRVÁ POMOC
	Všeobecné pokyny:
	V prípade, že sa objavia zdravotné problémy (napr. nevoľnosť, pretrvávajúce slzenie, začervenanie, pálenie očí a pod.) alebo v prípade iných ťažkostí kontaktujte lekára.

	Po nadýchaní:
	Prerušte prácu. Opustite ošetrovanú oblasť, alebo preneste postihnutého mimo ošetrovanú oblasť.

	Pri zasiahnutí pokožky:
	Odložte kontaminovaný / nasiaknutý odev. Zasiahnuté časti pokožky umyte teplou vodou a mydlom. Pokožku  potom dobre opláchnite. Pri väčšej kontaminácii pokožky sa osprchujte.

	Pri zasiahnutí očí:
	Vypláchnite oči po dobu aspoň 10-tich minút veľkým množstvom vlažnej čistej vody. Ak sú nasadené kontaktné šošovky a ak je to možné, vyberte ich. Kontaktné šošovky nie je možné opätovne použiť, zlikvidujte ich.

	Pri náhodnom požití:
	Vypláchnite ústa vodou, prípadne dajte postihnutému vypiť asi pohár (1/4 litra) vody. Nevyvolávajte zvracanie.


Pri vyhľadaní lekárskeho ošetrenia informujte lekára o prípravku, s ktorým sa pracovalo, poskytnite mu informáciu z etikety alebo karty bezpečnostných údajov a o poskytnutej prvej pomoci. Ďalší postup prvej pomoci (príp. následnú liečbu) je možné konzultovať s Národným toxikologickým informačným centrom – Klinika pracovného lekárstva a toxikológie, Limbová 5, 833 05 Bratislava, tel. +421 (0)2 5477 4166.
 
SKLADOVANIE 
Uschovávajte uzamknuté a mimo dosah detí. 
Prípravok skladujte v uzavretých a neporušených originálnych obaloch, v uzamknutých, suchých a vetrateľných skladoch určených pre skladovanie pesticídov pri teplotách od +5 °C do +30 °C, oddelene od potravín a krmív, hnojív, dezinfekčných prostriedkov a obalov od týchto látok ako aj mimo dosahu zvierat. 
Chráňte pred vlhkom, mrazom a priamym slnečným svitom. Doba skladovateľnosti v originálnych neporušených obaloch je 2 roky od dátumu výroby. Výrobca nepreberá záruku za škody vzniknuté nesprávnym skladovaním prípravku. 
 
ZNEŠKODNENIE ZVYŠKOV 
Nepoužité zvyšky prípravku v pôvodnom obale zneškodnite ako nebezpečný odpad. Technologický zvyšok postrekovej kvapaliny po zriedení vystriekajte na neošetrenej ploche, nesmie však zasiahnuť zdroje podzemných ani recipienty povrchových vôd alebo zneškodnite ako nebezpečný odpad. Nepoužité zvyšky postrekovej kvapaliny v objeme väčšom ako technologický zvyšok (uvedené v technických parametroch mechanizačného prostriedku) zneškodnite ako nebezpečný odpad v súlade s platnou legislatívou o odpadoch.

Doplňujúca informácia spoločnosti Gowan Italia S.r.l.
Prípravok používajte výhradne v súlade  s návodom na použitie. Zabráňte kontaktu domácich zvierat s prípravkom v akejkoľvek forme. 
Spoločnosť Gowan Italia S.r.l. nepreberá  zodpovednosť za škody spôsobené nesprávnym použitím prípravku. 

